
జాతీయ సెయిలింగ్ పోటీలు ప్రారంభం27న అంతర్జాతీయ యూత్ సెయిలింగ్ కప్హైదరాబాద్, ఆంధ్రజ్యోతి: ఆంధ్రప్రదేశ్లోని నెల్లూరు జిల్లా కృష్ణపట్నం పోర్టు వేదికగా జాతీయ సీనియర్, యూత్ సెయిలింగ్ చాంపియన్షిప్నకు తెరలేచింది. ఈనెల 25వరకు జరిగే ఈ జాతీయ పోటీలను కృష్ణపట్నం పోర్టు డైరెక్టర్, సీఈవో అనిల్ ఎండ్లూరి గురువారం ప్రారంభించారు. శుక్రవారం నుంచి అధికారికంగా  టోర్నీ మొదలవనుంది. గురువారం ప్రాక్టీస్ సెషన్స్ జరిగాయి. భారత యాచింగ్ సంఘం ఆధ్వర్యంలో నవయుగ సెయిలింగ్ అకాడమీ, తమిళనాడు సెయిలింగ్ అసోసియేషన్ (టీఎన్ఎస్ఏ), ఏపీ యాచింగ్ సంఘం సంయుక్తంగా ఈ టోర్నీని నిర్వహిస్తున్నాయి. ఈ సందర్భంగా గురువారం ఇక్కడ ఏర్పాటుచేసిన మీడియా సమావేశంలో కృష్ణపట్నం పోర్టు డైరెక్టర్, సీఈవో అనిల్ ఎండ్లూరి మాట్లాడుతూ, ‘దేశవ్యాప్తంగా 25క్లబ్ల నుంచి దాదాపు 300మందికిపైగా సెయిలర్లు జాతీయ ఈవెంట్లో పోటీపడుతున్నారు. ఆప్టిమిస్టిక్, లేజర్ 4.7, లేజర్  రేడియల్, విండ్సర్ఫ్ క్లాస్లాంటి విభాగాల్లో పోటీలు జరుగుతాయి. జాతీయ ఈవెంట్ ముగిసిన వెంటనే ఈనెల 27నుంచి అంతర్జాతీయ యూత్ సెయిలింగ్ కప్ పోటీలు కూడా కృష్ణపట్నం పోర్టులో జరగనున్నాయి. ఈనెల 31న ముగిసే ఈ మెగా ఈవెంట్లో ప్రపంచవ్యాప్తంగా 150మంది సెయిలర్లు పోటీపడుతున్నారు. దేశంలోనే  అత్యుత్తమ సెయిలింగ్ అకాడమీగా కృష్ణపట్నం పోర్టును అభివృద్ధి చేస్తున్నాం’ అని అన్నారు. ఇక సెయిలింగ్పట్ల యువత ఎక్కువగా ఆకర్షితులవుతున్నారనీ, ఈ విషయంలో కేంద్ర, రాష్ట్ర ప్రభుత్వాల సహకారం ఎంతో ఉందని టీఎస్సీఏ ప్రతినిధి అశోక్ థక్కర్ అన్నారు. ఈ కార్యక్రమంలో నెల్లూరు జిల్లా క్రీడాధికారి రమణయ్య పాల్గొన్నారు.

jaateeya seiling poteelu praarambham27na antarjaatiiya yooth seiling kaphaidarabad, aandhrajyoti: aandhrapradeshloni nelluru jilla krishnapatnam portu vedikagaa jaateeya seanier, yooth seiling chaampiyanshipnaku teralechindi. eenela 25varaku jarige ee jaateeya potiilanu krishnapatnam portu director, seeeevo anil endluri guruvaram praarambhinchaaru. sukravaaram nunchi adhikaarikamgaa  torney modalavanundi. guruvaram practies seshans jarigai. bhaarata yaching sangham aadhvaryamlo navayuga seiling akadami, tamilanadu seiling asosiation (tnsa), apy yaching sangham samyuktamgaa ee torneeni nirvahistunnaayi. ee sandarbhamgaa guruvaram ikkada erpaatuchesina media samavesamlo krishnapatnam portu director, seeeevo anil endluri maatlaadutuu, ‘desavyaaptamgaa 25klabla nunchi daadaapu 300mandikipaigaa seyilarlu jaateeya eeventlo potiipadutunnaaru. optimistic, lager 4.7, lager  radial, windserf classlanti vibhaagaallo poteelu jarugutaayi. jaateeya eevent mugisina ventane eenela 27nunchi antarjaatiiya yooth seiling kap poteelu kuudaa krishnapatnam portulo jaraganunnayi. eenela 31na mugise ee mega eeventlo prapanchavyaaptamgaa 150mandi seyilarlu potiipadutunnaaru. desamlone  atyuttama seiling akaadameegaa krishnapatnam portunu abhivruddhi chestunnam’ ani annaru. ika seyilingpatla yuvata ekkuvagaa aakarshitulavutunnaarana, ee vishayamlo kendra, rashtra prabhutvaala sahakaaram entho undani tsca pratinidhi ashok thakkar annaru. ee kaaryakramamlo nelluru jilla kridadhikari ramanayya paalgonnaaru.